ข้อบังคับมหาวิทยาลัยบูรพาข้อบังคับมหาวิทยาลัยบูรพาว่าด้วยคุณสมบัติหลักเกณฑ์ และวิธีการเลือกกรรมการสภามหาวิทยาลัยประเภทผู้แทนคณาจารย์ตามมาตรา ๑๑ (๔)พ.ศ. ๒๕๓๓[๑] โดยที่เป็นการสมควรออกข้อบังคับว่าด้วยคุณสมบัติหลักเกณฑ์และวิธีการเลือกกรรมการสภามหาวิทยาลัยประเภทผู้แทนคณาจารย์ ตามมาตรา๑๑ (๔)อาศัยอำนาจตามความในมาตรา ๑๒ วรรคสอง และมาตรา ๑๔ (๒)แห่งพระราชบัญญัติมหาวิทยาลัยบูรพา พ.ศ. ๒๕๓๓ สภามหาวิทยาลัยบูรพาจึงออกข้อบังคับไว้ ดังต่อไปนี้ข้อ ๑ ข้อบังคับนี้เรียกว่า ข้อบังคับมหาวิทยาลัยบูรพาว่าด้วยคุณสมบัติ หลักเกณฑ์ และวิธีการเลือกกรรมการสภามหาวิทยาลัยประเภทผู้แทนคณาจารย์ตามมาตรา ๑๑ (๔) พ.ศ. ๒๕๓๓ข้อ ๒ข้อบังคับนี้ให้ใช้บังคับในวันที่กำหนดตามประกาศทบวงมหาวิทยาลัยข้อ ๓ผู้มีสิทธิ์ได้รับเลือกเป็นกรรมการสภามหาวิทยาลัยประเภทผู้แทนคณาจารย์ตามมาตรา ๑๑ (๔) ต้องดำรงตำแหน่งทางวิชาการตั้งแต่รองศาสตราจารย์ขึ้นไปและมีคุณสมบัติดังต่อไปนี้(๑) เป็นผู้ทรงคุณธรรมและจริยธรรมอันดีงาม(๒) เป็นคณาจารย์ประจำที่ได้ทำการสอนในมหาวิทยาลัยบูรพาและ/หรือ มหาวิทยาลัยศรีนครินทรวิโรฒ บางแสน เป็นเวลาไม่น้อยกว่าห้าปีนับถึงวันเลือก(๓) ไม่เป็นผู้ดำรงตำแหน่งอธิการบดี รองอธิการบดีผู้ช่วยอธิการบดี คณบดี ผู้อำนวยการวิทยาลัย ผู้อำนวยการสถาบัน ผู้อำนวยการสำนักผู้อำนวยการศูนย์ หรือหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะข้อ ๔ผู้มีสิทธิออกเสียงเลือกกรรมการสภามหาวิทยาลัยประเภทผู้แทนคณาจารย์ตามมาตรา ๑๑ (๔) ได้แก่คณาจารย์ประจำของมหาวิทยาลัยที่ได้ผ่านการประเมินผลการทดลองปฏิบัติหน้าที่ราชการแล้วข้อ ๕ให้มหาวิทยาลัยแต่งตั้งคณะกรรมการขึ้นคณะหนึ่ง เรียกว่า คณะกรรมการดำเนินการเลือกกรรมการสภามหาวิทยาลัยประเภทผู้แทนคณาจารย์ประกอบด้วย ประธานสภาอาจารย์มหาวิทยาลัย เป็นประธานกรรมการผู้แทนคณาจารย์ที่มาจากการเสนอชื่อของคณบดีคณะที่มีคณาจารย์ประจำคณะละหนึ่งคนเป็นกรรมการและผู้แทนคณาจารย์ที่มาจากการเสนอชื่อของสภาอาจารย์จำนวนเท่ากับผู้แทนคณาจารย์ที่มาจากการเสนอชื่อของคณบดีเป็นกรรมการให้ประธานกรรมการเลือกกรรมการหนึ่งคน เป็นเลขานุการข้อ ๖ให้คณะกรรมการดำเนินการเลือกกรรมการสภามหาวิทยาลัยประเภทผู้แทนคณาจารย์มีอำนาจและหน้าที่ ดังต่อไปนี้๖.๑ประกาศรายชื่อผู้มีสิทธิดำรงตำแหน่งกรรมการสภามหาวิทยาลัยประเภทผู้แทนคณาจารย์ตามมาตรา ๑๑ (๔) ก่อนการเลือกอย่างน้อยสามวัน๖.๒ แจ้งให้ผู้มีสิทธิ์เลือกทราบวัน เวลาและสถานที่ในการเลือก การเลือกให้กระทำให้เสร็จสิ้นภายในวันเดียวสถานที่ในการเลือกให้มีเพียงหน่วยเดียวข้อ ๗ ให้ผู้มีสิทธิ์เลือกเสนอชื่อผู้สมควรดำรงตำแหน่งกรรมการสภามหาวิทยาลัย ประเภทผู้แทนคณาจารย์ ตามมาตรา๑๑ (๔) ได้ไม่เกินสองคนข้อ ๘ให้ดำเนินการนับคะแนนในทันทีที่การเลือกสิ้นสุดลงการนับคะแนนให้กระทำอย่างเปิดเผยข้อ ๙ให้คณะกรรมการดำเนินการเลือกกรรมการสภามหาวิทยาลัยประเภทผู้แทนคณาจารย์ทาบทามผู้ที่ได้คะแนนสูงสุดและรองลงไปตามลำดับโดยต้องไม่เป็นคณาจารย์ในสังกัดคณะเดียวกันเพื่อพิจารณาตอบรับเป็นกรรมการสภามหาวิทยาลัยประเภทผู้แทนคณาจารย์ ตามมาตรา๑๑ (๔) การทาบทามให้กระทำเป็นลายลักษณ์อักษรในกรณีที่มีผู้ได้รับคะแนนในลำดับรองลงไปเท่ากันสองคนขึ้นไปและตอบรับการทาบทาม ให้ดำเนินการเลือกใหม่เฉพาะบุคคลที่ได้คะแนนเท่ากันเท่านั้นความในวรรคก่อนให้นำมาใช้บังคับในกรณีที่มีผู้ได้คะแนนสูงสุดเท่ากันเกินกว่าสองคนด้วยข้อ ๑๐ให้คณะกรรมการดำเนินการเลือกกรรมการสภามหาวิทยาลัยประเภทผู้แทนคณาจารย์รายงานผลการเลือกต่ออธิการบดี ภายในสามวันทำการนับแต่วันเลือก เว้นแต่ในกรณีที่ต้องดำเนินการเลือกใหม่เนื่องจากได้รับคะแนนเท่ากันก็ให้รายงานผลการเลือกภายในสามวันทำการนับแต่วันเลือกครั้งหลังเสร็จสิ้นข้อ ๑๑ ให้อธิการบดีประกาศผลการเลือกภายในสามวันทำการหลักงานวันที่ได้รับรายงานและให้รายงานให้สภามหาวิทยาลัยทราบข้อ ๑๒ ในระยะเริ่มแรกให้วาระการดำรงตำแหน่งของกรรมการสภามหาวิทยาลัย ประเภทผู้แทนคณาจารย์ ตามมาตรา ๑๑(๔) เริ่มตั้งแต่วันที่อธิการบดีประกาศผลการเลือกการเลือกในคราวต่อ ๆ ไปให้ดำเนินการก่อนที่กรรมการสภามหาวิทยาลัย ประเภทผู้แทนคณาจารย์ตามมาตรา ๑๑ (๔)ชุดเดิมจะครบวาระอย่างน้อยสี่สิบห้าวันและให้วาระการดำรงตำแหน่งกรรมการสภามหาวิทยาลัยประเภทผู้แทนคณาจารย์ตามมาตรา๑๑ (๔) ชุดใหม่ เริ่มตั้งแต่วันถัดจากวันพ้นตำแหน่งตามวาระของกรรมการสภามหาวิทยาลัยประเภทผู้แทนคณาจารย์ตามมาตรา ๑๑ (๔) ชุดเดิมข้อ ๑๓ ในกรณีที่มีปัญหาในการดำเนินการ เพื่อให้ได้มาซึ่งผู้ดำรงตำแหน่งกรรมการสภามหาวิทยาลัยประเภทผู้แทนคณาจารย์ตามมาตรา ๑๑ (๔) ให้อธิการบดีเป็นผู้วินิจฉัยชี้ขาดข้อ ๑๔ให้นายกสภามหาวิทยาลัยรักษาการตามข้อบังคับนี้ประกาศ ณ วันที่ ๓๐ พฤศจิกายน พ.ศ. ๒๕๓๓อนุวรรตน์ วัฒนพงศ์ศิริรัฐมนตรีว่าการทบวงมหาวิทยาลัยนายกสภามหาวิทยาลัยวิภา/ผู้จัดทำ๔ พฤษภาคม ๒๕๕๔[๑] ราชกิจจานุเบกษาเล่ม ๑๐๗/ตอนที่ ๒๕๖/หน้า ๕๕๒/๒๗ ธันวาคม ๒๕๓๓